b'\n_START_ARTICLE_\nSv. Romuald\n_START_PARAGRAPH_\nSveti Romuald (Ravenna, oko 951. - 19. lipnja 1027.) je kr\xc5\xa1\xc4\x87anski svetac. Osnovao je benediktinsku granu kamaldolijanaca (kamaldulenza)._NEWLINE_Ro\xc4\x91en je u Ravenni oko 951. godine. S dvadeset godina bio je dionik sva\xc4\x91e izme\xc4\x91u svoga oca i jednog ro\xc4\x91aka. U toj je sva\xc4\x91i otac mu usmrtio ro\xc4\x91aka. Romuald je morao za pokoru proboraviti u samostanu sv. Apolinara 40 dana. Jednog bdjenja tijekom no\xc4\x87i ukazao mu se sam sv. Apolinar, i Romuald je odlu\xc4\x8dio postati redovnikom. U rodnoj Ravenni stupio je u samostan sv. Severa (San Severo). Redovni\xc4\x8dki \xc5\xbeivot ondje nije mu bio kakav je \xc5\xbeelio, jer je tamo\xc5\xa1nje redovnike zahvatio duh raskala\xc5\xa1enosti. Romuald je htio stro\xc5\xbeiji \xc5\xbeivot. Bra\xc4\x87a bila su protiv tome, pa su ga \xc4\x8dak htjela i likvidirati. Pre\xc5\xbeivio je. Dobio je dopu\xc5\xa1tenje \xc5\xbeivjeti kao pustinjak. _NEWLINE_Na prijelazu prvog u drugo tisu\xc4\x87lje\xc4\x87e boravio je u hrvatskim krajevima. Od 1001. do 1002. u Klo\xc5\xa1tru kod Vrsara izgradio je samostan. Po dovr\xc5\xa1etku posla oti\xc5\xa1ao je u samotnja\xc5\xa1tvo u Kapetanovu spilju. Budu\xc4\x87i da je bila blizu, smjestio se ne\xc5\xa1to dalje, u spilju na dnu Limskog kanala, na sjevernom obronku brijega._NEWLINE_Godine 1023. u Camaldoliju kod Arezza osnovao je zajednicu. Ta je zajednica postala ku\xc4\x87om-maticom kamaldulskog reda. Romuald je umro 19. lipnja 1027. godine na glasu svetosti. Spomendan mu je isti taj dan, 19. lipnja. Njegovo mrtvo tijelo nije se raspalo.'